CELEX: 32013R0301
Language: fi
Date: 2013-03-27 00:00:00
Title: Komission asetus (EU) N:o 301/2013, annettu 27 päivänä maaliskuuta 2013 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen vuosittaisten parannusten 2009–2011 osalta  ETA:n kannalta merkityksellinen teksti

28.3.2013   
            
            
               FI
            
            
               Euroopan unionin virallinen lehti
            
            
               L 90/78
            
         KOMISSION ASETUS (EU) N:o 301/2013,
   annettu 27 päivänä maaliskuuta 2013,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen vuosittaisten parannusten 2009–2011 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösnormeja antava elin International Accounting Standards Board (IASB) julkaisi 17 toukokuuta 2012 asiakirjan ”Kansainvälisiin tilinpäätösstandardeihin tehdyt vuosittaiset parannukset 2009–2011”, jäljempänä ’parannukset’, osana säännöllistä parannusprosessiaan, jolla pyritään nykyaikaistamaan ja selventämään kyseisiä standardeja. Parannusten tavoitteena on käsitellä ei-kiireellisiä mutta tarpeellisia asioita, joista IASB on keskustellut vuonna 2009 alkaneen hankesyklin aikana aloilla, joilla kansainvälisissä tilinpäätösstandardeissa, jäljempänä ’IFRS-standardit’, esiintyy epäjohdonmukaisuuksia tai joilla tarvitaan sanamuodon selkiyttämistä. Parannuksista kolme eli muutokset IFRS 1:n liitteeseen D sekä kansainvälisiin tilinpäätösstandardeihin IAS 16 ja IAS 34 ovat selvennyksiä tai korjauksia vastaaviin standardeihin. Kolmessa muussa parannuksessa eli muutoksissa IFRS 1:een, IAS 1:een ja IAS 32:een muutetaan voimassa olevia vaatimuksia tai annetaan lisäohjeistusta kyseisten vaatimusten täytäntöönpanosta.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että parannukset täyttävät asetuksen (EY) N:o 1606/2002 3 artiklan 2 kohdassa säädetyt tekniset hyväksymisperusteet.
            
         
               (4)
            
            
               Sen vuoksi asetusta (EY) N:o 1126/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               1)
            
            
               muutetaan kansainvälinen tilinpäätösstandardi IFRS 1 Ensimmäinen IFRS-standardien käyttöönotto tämän asetuksen liitteen mukaisesti;
            
         
               2)
            
            
               muutetaan kansainvälinen tilinpäätösstandardi IAS 1 Tilinpäätöksen esittäminen tämän asetuksen liitteen mukaisesti;
            
         
               3)
            
            
               muutetaan IFRS 1 Ensimmäinen IFRS-standardien käyttöönotto ja IAS 34 Osavuosikatsaukset tämän asetuksen liitteenä olevassa IAS 1:ssä esitetyllä tavalla;
            
         
               4)
            
            
               muutetaan IAS 16 Aineelliset käyttöomaisuushyödykkeet tämän asetuksen liitteen mukaisesti;
            
         
               5)
            
            
               muutetaan IAS 32 Rahoitusinstrumentit: esittämistapa tämän asetuksen liitteen mukaisesti;
            
         
               6)
            
            
               muutetaan kansainvälisten tilinpäätöskysymysten tulkintakomitean tulkinta IFRIC 2 Jäsenten osuudet osuustoiminnallisissa yhteisöissä ja muut vastaavat instrumentit tämän asetuksen liitteenä olevassa IAS 32:ssa esitetyllä tavalla;
            
         
               7)
            
            
               muutetaan IAS 34 Osavuosikatsaukset tämän asetuksen liitteen mukaisesti.
            
         2 artikla
   Kaikkien yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2013 tai sen jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 Ensimmäinen IFRS-standardien käyttöönotto
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Tilinpäätöksen esittäminen
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Aineelliset käyttöomaisuushyödykkeet
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Rahoitusinstrumentit: esittämistapa
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Osavuosikatsaukset
                              
                           
                        
            ”Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:ltä internetosoitteesta www.iasb.org.”
      
         Muutos IFRS 1:een Ensimmäinen IFRS-standardien käyttöönotto
         
      
      Lisätään kappaleet 4A–4B, 23A–23B ja 39P.
      SOVELTAMISALA
      
                  4A
               
               
                  Kappaleisiin 2 ja 3 sisältyvistä vaatimuksista huolimatta yhteisön, joka on soveltanut IFRS-standardeja jollakin aiemmalla raportointikaudella mutta jonka viimeisin aiempi vuositilinpäätös ei sisältänyt nimenomaista ja varauksetonta lausumaa IFRS-standardien noudattamisesta, täytyy joko soveltaa tätä IFRS-standardia tai soveltaa IFRS-standardeja takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti ikään kuin yhteisö ei olisi koskaan lakannut soveltamasta IFRS-standardeja.
               
            
                  4B
               
               
                  Kun yhteisö päättää kappaleen 4A mukaisesti olla soveltamatta tätä IFRS-standardia, sen on tästä huolimatta sovellettava IFRS 1:n kappaleisiin 23A–23B sisältyviä vaatimuksia tilinpäätöksessä esitettävistä tiedoista sen lisäksi, että se soveltaa IAS 8:n sisältämiä vaatimuksia tilinpäätöksessä esitettävistä tiedoista.
               
            ESITTÄMISTAPA JA TILINPÄÄTÖKSESSÄ ESITETTÄVÄT TIEDOT
      
         Selostus IFRS-standardeihin siirtymisestä
      
      
                  23A
               
               
                  Yhteisön, joka on soveltanut IFRS-standardeja jollakin aiemmalla kaudella kappaleessa 4A kuvatulla tavalla, on esitettävä tilinpäätöksessään:
                  
                              (a)
                           
                           
                              syy, jonka vuoksi se on lakannut soveltamasta IFRS-standardeja; ja
                           
                        
                              (b)
                           
                           
                              syy, jonka vuoksi se on jälleen ryhtynyt soveltamaan IFRS-standardeja.
                           
                        
            
                  23B
               
               
                  Kun yhteisö päättää kappaleen 4A mukaisesti, ettei se sovella IFRS 1:tä, sen on selostettava syyt, joiden vuoksi se on päättänyt soveltaa IFRS-standardeja ikään kuin se ei olisi koskaan lakannut soveltamasta niitä.
               
            VOIMAANTULO
      
                  39P
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 lisättiin kappaleet 4A–4B ja 23A–23B. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IFRS 1:n Ensimmäinen IFRS-standardien käyttöönotto liitteeseen D
      
      Muutetaan kappaletta D23 ja lisätään kappale 39Q.
      
         Vieraan pääoman menot
      
      
                  D23
               
               
                  Ensilaatija voi oman valintansa mukaan soveltaa IAS 23:n vaatimuksia joko siirtymispäivästä tai jostakin sitä aikaisemmasta päivästä alkaen IAS 23:n kappaleen 28 sallimalla tavalla. Tätä helpotusta soveltavan yhteisön on siitä päivästä alkaen, jona se ryhtyy soveltamaan IAS 23:a:
                  
                              (a)
                           
                           
                              oltava oikaisematta aiempaa tilinpäätösnormistoa sovellettaessa aktivoitua vieraan pääoman menojen komponenttia, joka on kyseisenä päivänä sisältynyt omaisuuserien kirjanpitoarvoon; ja
                           
                        
                              (b)
                           
                           
                              käsiteltävä kyseisenä päivänä tai sen jälkeen syntyvät vieraan pääoman menot IAS 23:n mukaisesti, mukaan lukien ne kyseisenä päivänä tai sen jälkeen syntyvät vieraan pääoman menot, jotka koskevat keskeneräisinä olevia ehdot täyttäviä omaisuuseriä.
                           
                        
            VOIMAANTULO
      
                  39Q
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta D23. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 1:een Tilinpäätöksen esittäminen
         
      
      Muutetaan kappaleita 10, 38 ja 41. Poistetaan kappaleet 39 ja 40. Lisätään kappaleet 38A–38D, 40A–40D ja 139L (joskin kappaleiden 38A ja 38B sisältö perustuu aiempiin kappaleisiin 39 ja 40, jotka on nyt poistettu) samoin kuin kappaleita 38, 38C ja 40A edeltävät otsikot.
      
         Tilinpäätöskokonaisuus
      
      
                  
                     10
                  
               
               
                  
                     Tilinpäätöskokonaisuuteen kuuluvat seuraavat osat:
                  
                              
                                 (a)
                              
                           
                           
                              
                                 tase kauden lopussa;
                           
                        
                              
                                 (b)
                              
                           
                           
                              
                                 kauden voittoa tai tappiota ja muita laajan tuloksen eriä osoittava laskelma;
                           
                        
                              
                                 (c)
                              
                           
                           
                              
                                 laskelma oman pääoman muutoksista kauden aikana;
                           
                        
                              
                                 (d)
                              
                           
                           
                              
                                 kauden rahavirtalaskelma;
                           
                        
                              
                                 (e)
                              
                           
                           
                              
                                 liitetiedot, joihin sisältyy yhteenveto merkittävistä tilinpäätöksen laatimisperiaatteista ja muuta selittävää tietoa;
                           
                        
                              
                                 (ea)
                              
                           
                           
                              
                                 edellistä kautta koskevat vertailutiedot kappaleissa 38 ja 38A tarkemmin määrättävällä tavalla; ja
                              
                           
                        
                              
                                 (f)
                              
                           
                           
                              
                                 tase edellisen kauden alussa, kun yhteisö soveltaa tilinpäätöksen laatimisperiaatetta takautuvasti, tekee tilinpäätöksen eriin takautuvan oikaisun tai muuttaa tilinpäätöksen erien luokittelua kappaleiden 40A–40D mukaisesti.
                              
                           
                        
            
         Yhteisö voi käyttää laskelmistaan myös muita kuin tässä standardissa käytettyjä nimityksiä. Yhteisö voi esimerkiksi käyttää ”voittoa tai tappiota ja muita laajan tuloksen eriä osoittavan laskelman” sijaan otsikkoa ”laaja tuloslaskelma”.
      
         Vertailutiedot
      
      
         Vähimmäisvertailutiedot
      
      
                  
                     38
                  
               
               
                  Yhteisön on esitettävä kaikista tilinpäätökseen sisältyvistä luvuista vertailutiedot edelliseltä kaudelta, paitsi milloin IFRS-standardit sallivat muunlaisen menettelyn tai vaativat sitä. Yhteisön on sisällytettävä vertailutiedot kertovaan ja kuvailevaan informaatioon, jos niillä on merkitystä tarkasteltavana olevan kauden tilinpäätöksen ymmärtämisen kannalta.
               
            
                  
                     38A
                  
               
               
                  Yhteisön on esitettävä vähintään kaksi tasetta, kaksi voittoa tai tappiota ja muita laajan tuloksen eriä osoittavaa laskelmaa, kaksi erillistä voittoa tai tappiota osoittavaa laskelmaa (jos ne esitetään), kaksi rahavirtalaskelmaa ja kaksi oman pääoman muutoksia osoittavaa laskelmaa sekä niihin liittyvät liitetiedot.
               
            
                  38B
               
               
                  Edellisen kauden (tai edellisten kausien) tilinpäätökseen sisältyvä kertova informaatio on joissakin tapauksissa edelleen merkityksellistä tarkasteltavana olevalla kaudella. Yhteisö esimerkiksi esittää tarkasteltavana olevan kauden tilinpäätöksessä yksityiskohtaiset tiedot oikeudenkäynnistä, jonka tulos oli epävarma edellisen raportointikauden lopussa ja joka on edelleen ratkaisematta. Tieto siitä, että epävarmuus oli olemassa jo edellisen raportointikauden lopussa, ja siitä, miten kauden aikana on toimittu sen poistamiseksi, voi olla hyödyllinen käyttäjille.
               
            
         
            Lisäksi esitettävät vertailutiedot
         
      
      
                  38C
               
               
                  Yhteisö voi esittää IFRS-standardien edellyttämien vähimmäisvertailutietojen lisäksi myös muita vertailutietoja edellyttäen, että nämä tiedot on tuotettu IFRS-standardien mukaisesti. Nämä vertailutiedot voivat koostua yhdestä tai useammasta kappaleessa 10 tarkoitetusta laskelmasta, mutta niiden ei tarvitse muodostaa tilinpäätöskokonaisuutta. Tällaisessa tapauksessa yhteisön on esitettävä kyseisiin lisälaskelmiin liittyvät liitetiedot.
               
            
                  38D
               
               
                  Yhteisö voi esimerkiksi esittää kolmannen voittoa tai tappiota ja muita laajan tuloksen eriä osoittavan laskelman (jolloin se esittää tarkasteltavana olevan kauden, edellisen kauden ja niiden lisäksi yhden vertailukauden). Yhteisön ei kuitenkaan tarvitse esittää kolmatta tasetta, kolmatta rahavirtalaskelmaa eikä kolmatta oman pääoman muutoksia osoittavaa laskelmaa (ts. ylimääräistä vertailukautta koskevaa tilinpäätöstä). Yhteisön täytyy esittää tilinpäätöksen liitetiedoissa vertailutiedot, jotka koskevat kyseistä lisätietona esitettävää voittoa tai tappiota ja muita laajan tuloksen eriä osoittavaa laskelmaa.
               
            
                  39
               
               
                  [poistettu]
               
            
                  40
               
               
                  [poistettu]
               
            
         
            Tilinpäätöksen laatimisperiaatteen muutos, takautuva oikaiseminen tai luokittelun muutos
         
      
      
                  
                     40A
                  
               
               
                  Yhteisön on esitettävä kappaleessa 38A vaadittavien vähintään esitettävien vertailevien tilinpäätöslaskelmien lisäksi kolmas tase edellisen tilikauden alusta, jos:
                  
                              (a)
                           
                           
                              
                                 se soveltaa tilinpäätöksen laatimisperiaatetta takautuvasti, tekee tilinpäätöksen eriin takautuvan oikaisun tai muuttaa tilinpäätöksen erien luokittelua; ja
                              
                           
                        
                              (b)
                           
                           
                              
                                 takautuvalla soveltamisella, takautuvalla oikaisemisella tai luokittelun muutoksella on olennainen vaikutus taseen sisältämään informaatioon edellisen tilikauden alussa.
                              
                           
                        
            
                  40B
               
               
                  Kappaleessa 40A kuvatuissa olosuhteissa yhteisön on esitettävä kolme tasetta:
                  
                              (a)
                           
                           
                              tarkasteltavana olevan kauden lopusta;
                           
                        
                              (b)
                           
                           
                              edellisen kauden lopusta; ja
                           
                        
                              (c)
                           
                           
                              edellisen kauden alusta.
                           
                        
            
                  40C
               
               
                  Silloin kun yhteisön täytyy esittää lisätase kappaleen 40A mukaisesti, sen täytyy esittää kappaleissa 41–44 ja IAS 8:ssa vaadittavat tiedot. Sen ei kuitenkaan tarvitse esittää edellisen kauden alun avaavaan taseeseen liittyviä liitetietoja.
               
            
                  40D
               
               
                  Kyseisen avaavan taseen on oltava edellisen tilikauden alusta riippumatta siitä, esitetäänkö yhteisön tilinpäätöksessä vertailutietoja sitä aikaisemmilta kausilta (kappaleen 38C sallimalla tavalla).
               
            
                  
                     41
                  
               
               
                  Jos yhteisö muuttaa tilinpäätöksen erien esittämistapaa tai luokittelua, sen on luokiteltava vertailuluvut uudelleen, paitsi milloin uudelleenluokittelu ei ole käytännössä mahdollista. Kun yhteisö muuttaa vertailulukujen luokittelua, sen on esitettävä (myös edellisen tilikauden alun tilanteesta):
                  
                              
                                 (a)
                              
                           
                           
                              
                                 luokittelun muutoksen luonne;
                           
                        
                              
                                 (b)
                              
                           
                           
                              
                                 kunkin uudelleen luokitellun erän tai erien muodostaman luokan suuruus; ja
                              
                           
                        
                              
                                 (c)
                              
                           
                           
                              
                                 syy luokittelun muuttamiseen.
                              
                           
                        
            SIIRTYMÄSÄÄNNÖT JA VOIMAANTULO
      
                  139L
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaleita 10, 38 ja 41, poistettiin kappaleet 39–40 sekä lisättiin kappaleet 38A–38D ja 40A–40D. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         IAS 1:n muutoksesta aiheutuvat muutokset muihin standardeihin
      
      
         Muihin IFRS-standardeihin tarvitaan seuraavat muutokset, jotta ne olisivat yhdenmukaisia uudistetun IAS 1:n kanssa.
      
      
         Muutos IFRS 1:een Ensimmäinen IFRS-standardien käyttöönotto
         
      
      Muutetaan kappaletta 21 ja lisätään kappale 39R.
      ESITTÄMISTAPA JA TILINPÄÄTÖKSESSÄ ESITETTÄVÄT TIEDOT
      
         Vertailutiedot
      
      
                  21
               
               
                  Yhteisön ensimmäisen IFRS-tilinpäätöksen on sisällettävä vähintään kolme tasetta, kaksi voittoa tai tappiota ja muita laajan tuloksen eriä osoittavaa laskelmaa, kaksi voittoa tai tappiota osoittavaa erillistä laskelmaa (jos ne esitetään), kaksi rahavirtalaskelmaa, kaksi laskelmaa oman pääoman muutoksista sekä niihin liittyvät liitetiedot, joihin sisältyy vertailutiedot kaikkien esitettävien laskelmien osalta.
               
            VOIMAANTULO
      
                  39R
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta 21. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 34:ään Osavuosikatsaukset
         
      
      Muutetaan kappaletta 5 ja lisätään kappale 52.
      OSAVUOSIKATSAUKSEN SISÄLTÖ
      
                  5
               
               
                  IAS 1:ssä määritellään, että tilinpäätöskokonaisuus sisältää seuraavat osat:
                  
                              (a)
                           
                           
                              tase kauden lopussa;
                           
                        
                              (b)
                           
                           
                              kauden voittoa tai tappiota ja muita laajan tuloksen eriä osoittava laskelma;
                           
                        
                              (c)
                           
                           
                              laskelma oman pääoman muutoksista kauden aikana;
                           
                        
                              (d)
                           
                           
                              kauden rahavirtalaskelma;
                           
                        
                              (e)
                           
                           
                              liitetiedot, joihin sisältyy yhteenveto merkittävistä tilinpäätöksen laatimisperiaatteista ja muuta selittävää tietoa;
                           
                        
                              (ea)
                           
                           
                              edellistä kautta koskevat vertailutiedot IAS 1:n kappaleissa 38 ja 38A tarkemmin määrättävällä tavalla; ja
                           
                        
                              (f)
                           
                           
                              tase edellisen kauden alussa, kun yhteisö soveltaa tilinpäätöksen laatimisperiaatetta takautuvasti, tekee tilinpäätöksen eriin takautuvan oikaisun tai muuttaa tilinpäätöksen erien luokittelua IAS 1:n kappaleiden 40A–40D mukaisesti.
                           
                        Yhteisö voi käyttää laskelmistaan myös muita kuin tässä standardissa käytettyjä nimityksiä. Yhteisö voi esimerkiksi käyttää ”voittoa tai tappiota ja muita laajan tuloksen eriä osoittavan laskelman” sijaan otsikkoa ”laaja tuloslaskelma”.
               
            VOIMAANTULO
      
                  52
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta 5 sen muutoksen seurauksena, joka tehtiin IAS 1:een Tilinpäätöksen esittäminen. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 16:een Aineelliset käyttöomaisuushyödykkeet
         
      
      Muutetaan kappaletta 8 ja lisätään kappale 81G.
      KIRJAAMINEN
      
                  8
               
               
                  Sellaiset hyödykkeet kuin varaosat, varakalusto ja huoltotarvikkeet kirjataan tämän IFRS-standardin mukaisesti silloin, kun ne ovat aineellisten käyttöomaisuushyödykkeiden määritelmän mukaisia. Muussa tapauksessa tällaiset hyödykkeet luokitellaan vaihto-omaisuudeksi.
               
            VOIMAANTULO
      
                  81G
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta 8. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 32:een Rahoitusinstrumentit: esittämistapa
         
      
      Muutetaan kappaleita 35, 37 ja 39 sekä lisätään kappaleet 35A ja 97M.
      ESITTÄMINEN TILINPÄÄTÖKSESSÄ
      
         Korot, osingot, tappiot ja voitot
      
      
         (ks. myös kappale AG37)
      
      
                  
                     35
                  
               
               
                  Rahoitusvelaksi luokiteltuun rahoitusinstrumenttiin tai sen komponenttiin liittyvät korot, osingot, tappiot ja voitot on kirjattava tulosvaikutteisesti tuotoiksi tai kuluiksi. Yhteisön on kirjattava oman pääoman ehtoisen instrumentin haltijoille tapahtuva varojen jakaminen suoraan omaan pääomaan. Omaa pääomaa koskevasta liiketoimesta johtuvat transaktiomenot on käsiteltävä oman pääoman vähennyksenä.
               
            
                  35A
               
               
                  Tulovero, joka liittyy oman pääoman ehtoisen instrumentin haltijoille tapahtuvaan varojen jakamiseen ja omaa pääomaa koskevasta liiketoimesta johtuviin transaktiomenoihin, on käsiteltävä IAS 12:n Tuloverot mukaisesti.
               
            
                  37
               
               
                  Yhteisölle syntyy tyypillisesti erilaisia menoja, kun se laskee liikkeeseen tai hankkii omia oman pääoman ehtoisia instrumenttejaan. Nämä menot voivat sisältää rekisteröintipalkkioita ja muita viranomaistahojen veloittamia palkkioita, lainopillisten, kirjanpidollisten ja muiden kysymysten asiantuntijoille maksettuja määriä, painatuskuluja ja varainsiirtoveroja. Omaa pääomaa koskevasta liiketoimesta johtuvat transaktiomenot käsitellään kirjanpidossa oman pääoman vähennyksenä siltä osin kuin ne ovat lisämenoja, jotka välittömästi johtuvat omaa pääomaa koskevasta liiketoimesta ja joilta olisi muutoin vältytty. Menot sellaisesta omaa pääomaa koskevasta liiketoimesta, jonka toteuttamisesta luovutaan, kirjataan kuluiksi.
               
            
                  39
               
               
                  Oman pääoman vähennyksenä kauden aikana käsitellyt transaktiomenot esitetään erikseen IAS 1:n mukaisesti.
               
            VOIMAANTULO JA SIIRTYMÄSÄÄNNÖT
      
                  97M
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaleita 35, 37 ja 39 sekä lisättiin kappale 35A. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         IAS 32:n muutoksesta aiheutuvat muutokset muihin standardeihin
      
      
         Muihin IFRS-standardeihin tarvitaan seuraavat muutokset, jotta ne olisivat yhdenmukaisia uudistetun IAS 32:n kanssa.
      
      
         Muutos IFRIC 2:een Jäsenten osuudet osuustoiminnallisissa yhteisöissä ja muut vastaavat instrumentit
         
      
      Muutetaan kappaletta 11 ja lisätään kappale 17.
      PÄÄTÖS
      
                  11
               
               
                  Kuten IAS 32:n kappaleessa 35 vaaditaan, oman pääoman ehtoisten instrumenttien haltijoille tapahtuva varojen jakaminen kirjataan suoraan omaan pääomaan. Korot, osingot ja muut rahoitusveloiksi luokiteltuihin rahoitusinstrumentteihin liittyvät erät ovat kuluja riippumatta siitä, nimitetäänkö näitä maksettuja määriä oikeudellisesti osingoiksi, koroiksi vai joksikin muuksi.
               
            VOIMAANTULO
      
                  17
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta 11. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisö soveltaa IAS 32:een osana Vuosittaisia parannuksia 2009–2011 tehtyä (toukokuussa 2012 julkaistua) muutosta aiemmalla kaudella, kappaleeseen 11 tehtyä muutosta on sovellettava tällä aikaisemmalla kaudella.
               
            
         Muutos IAS 34:ään Osavuosikatsaukset
         
      
      Muutetaan kappaletta 16A ja lisätään kappale 53.
      OSAVUOSIKATSAUKSEN SISÄLTÖ
      
         Muut tilinpäätöksessä esitettävät tiedot
      
      
                  
                     16A
                  
               
               
                  Sen lisäksi, että yhteisö esittää tiedot merkittävistä tapahtumista ja liiketoimista kappaleiden 15–15C mukaisesti, sen on sisällytettävä osavuositilinpäätöksen liitetietoihin seuraavat tiedot, mikäli niitä ei esitetä muualla osavuosikatsauksessa. Tiedot on esitettävä normaalisti perustuen ajanjaksoon tilikauden alusta osavuosijakson loppuun.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 seuraavat segmenttikohtaiset tiedot (segmentti-informaation esittämistä vaaditaan yhteisön osavuosikatsauksessa vain, jos yhteisön on IFRS 8:n Toimintasegmentit mukaan esitettävä segmentti-informaatiota vuositilinpäätöksessään):
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             yksittäisen raportoitavan segmentin kokonaisvaroja ja -velkoja kuvaava luku, jos tällaiset luvut toimitetaan säännöllisesti ylimmälle operatiiviselle päätöksentekijälle ja jos on tapahtunut olennainen muutos verrattuna kyseisestä raportoitavasta segmentistä edellisessä vuositilinpäätöksessä esitettyyn lukuun.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            VOIMAANTULO
      
                  53
               
               
                  Toukokuussa 2012 julkaistulla asiakirjalla Vuosittaiset parannukset 2009–2011 muutettiin kappaletta 16A. Yhteisön on sovellettava tätä muutosta 1.1.2013 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.